Eisteddfod Genedlaethol Cymru Sir Ddinbych a'r Cyffiniau 2013

Cynhaliwyd Eisteddfod Genedlaethol Cymru Sir Ddinbych a'r Cyffiniau 2013 ar 2 - 10 Awst 2013 ger tref Dinbych.

Roedd y Maes ar dir Fferm Kilford, ar yr union safle lle cynhaliwyd Eisteddfod Dinbych 2001. () Roedd y maes pebyll a'r carafanau ar yr un tir. Cynhaliwyd gigs Cymdeithas yr Iaith yng nghanol tref Dinbych, yn Neuadd y Dref a Thafarn y Gild.

 Prif Gystadlaethau 
CystadleuaethTeitl y DarnFfugenwEnw+Y GadairLleisiau Atal y wobr Y GoronTerfysg"Rhywun Arall" Ifor ap GlynY Fedal RyddiaithGwe o Glymau Sidan"Sidan"Jane Jones OwenGwobr Goffa Daniel OwenCraciau"Seiriol Wyn"Bet JonesTlws y Cerddor"Fi"Ieuan WynY Fedal DdramaDŵr Mawr DyfnGlesni Haf Jones

Paratoi
Targed y Gronfa Leol oedd £300,000 ac erbyn wythnos yr Eisteddfod, roedd y Gronfa wedi pasio £330,000.Adroddiad Gwerthuso Eisteddfod Genedlaethol Sir Ddinbych a’r Cyffiniau Tachwedd 2013

Cyngherddau'r Pafilwin
Roedd y cyngerdd agoriadol yn deyrnged i gyfansoddwr lleol: Robat Arwyn ac ymhlith y perfformwyr roedd Rhys Meirion a Chôr Rhuthun. Ar y nos Sadwrn bu Côr yr Eisteddfod yn perfformio'r Meseia gan Handel a bu Elin Manahan Thomas, Gwyn Hughes Jones, Leah-Marian Jones a Gary Griffiths yn cymryd rhan gyda Nicholas Kraemer yn arwain Cerddorfa Genedlaethol Gymreig y BBC. Noson Lawen oedd ar y nos Lun. Amrywiodd pris y tocynnau i'r cyngherddau fin nos rhwng £10 ac £19 yr oedolyn a'r pris i'r maes yn £18 i oedolyn.Gwefan yr Eisteddfod  Adalwyd 23 Mehefin 2013

Y Lle Celf
Thema'r Lle Celf oedd Ysbyty Meddwl Dinbych.

Pafiliwn Gwyddoniaeth a Thechnoleg
Roedd oddeutu 40 o unedau gwahanol o fewn y pafiliwn, gyda "cansar" yn thema gyffredin gan nifer ohonyn nhw.

Tywydd
Dyma’r pennawd a gafwyd ar un papur dyddiol poblogaidd yn y gogledd dydd Llun yr Eisteddfod yn Ninbych a’r Fro:
Flash flood alert  Eisteddfod visitors, commuters and tourists face week of fierce rainstorms
Do mi gafwyd fflach-lifogydd dros y
penwythnos ond rhagolygon “swyddogol” da iawn ar gyfer gweddill wythnos Eisteddfod Dinbych a’r Fro. Ond doedd hynny ddim yn ddigon da i ohebydd y papur. Roedd ymwelwyr yr Eisteddfod eleni yn wynebu cenllifau a curlaw ffyrnig drwy’r wythnos meddai. Gan na ddigwyddodd hynny, gellir gofyn beth a gymhellodd y papur i ddarogan y fath dywydd a brofodd yn anghywir?

Gweler hefyd
 Eisteddfod Genedlaethol Cymru – hanes yr Eisteddfod Genedlaethol
 Eisteddfod Genedlaethol Cymru Dinbych – achlysuron eraill pan gynhaliwyd yr Eisteddfod yn Ninbych

Cyfeiriadau

Dolenni allanol
Gwefan Eisteddfod 2013 y BBC 
Llais y Maes Blog gan fyfyrwyr newyddiaduraeth o Brifysgol Caerdydd

Categori:Dinbych
Sir Ddinbych a'r Cyffiniau 2013
2013
Sir Ddinbych 2013
Categori:Sir Ddinbych
Categori:2013 yng Nghymru